
PARLAMENTUL ROMÂNIEI

CAMERA DEPUTAŢILOR
	COMISIA JURIDICĂ, 

   DE DISCIPLINĂ ŞI IMUNITĂŢI
	
	                Bucureşti, 9.02.2005

                Nr.  P.L.X-637


R A P O R T    S U P L I M E N T A  R

asupra propunerii legislative pentru modificarea şi completarea Legii nr. 67/2004 pentru alegerea autorităţilor administraţiei publice locale

În conformitate cu prevederile art.89 din Regulamentul Camerei Deputaţilor, Comisia juridică, de disciplină şi imunităţi a fost sesizată spre dezbatere, în fond, cu propunerea legislativă pentru modificarea şi completarea Legii nr. 67/2004 pentru alegerea autorităţilor administraţiei publice locale, trimisă cu adresa nr.P.L.X-637 din 27 octombrie 2004, înregistrată sub nr. 31/953 din 28.10. 2004.

Potrivit prevederilor art. 75 din Constituţie şi ale art. 86 alin. 3, pct. 2 din Regulamentul Camerei Deputaţilor, Camera Deputaţilor este Cameră decizională în cazul acestei propuneri legislative. 

Senatul, în şedinţa din 21 octombrie  2004, a respins propunerea legislativă în calitate de primă Cameră sesizată.

Guvernul, prin punctul de vedere trimis cu nr.664, nu susţine această propunere legislativă.

Comisia pentru administraţie publică, amenajarea teritoriului şi echilibru ecologic a  Camerei Deputaţilor, cu avizul nr. 26/2076, a avizat negativ această propunere legislativă.

Consiliul Legislativ, cu avizul nr. 1495 din 7.09 2004 a avizat favorabil proiectul de lege.

Propunerea legislativă are ca obiect de reglementare, completarea cadrului juridic privind alegerea autorităţilor administraţiei publice locale privind prelungirea termenul de comunicare a  datelor de identificare ale reprezentanţilor formaţiunilor politice la birourile electorale de circumscripţie, cu 48 de ore.

Potrivit prevederilor art. 60 din Regulamentul Camerei Deputaţilor, Comisia a mai dezbătut proiectul de lege în şedinţa din 16.11.2004 întocmind raportul iniţial.

          Plenul Camerei Deputaţilor în şedinţa din 3.02.2005 a decis retrimiterea acestei propuneri legislative la Comisia juridică, de disciplină şi imunităţi pentru un raport suplimentar.

          Membrii comisiei au reexaminat în şedinţele din 8.02.2005 şi 9.02.2005 expunerea de motive, textul proiectului de lege, punctul de vedere al Guvernului, precum şi avizele Comisiei pentru administraţie publică, amenajarea teritoriului şi echilibru ecologic a Camerei Deputaţilor şi  Consiliului Legislativ.

Cu prilejul examinării, membrii comisiei au constatat că prin prevederile sale propunerea legislativă poate fi avută în vedere la reexaminarea întregii legislaţii electorale, apreciind ca fiind inoportună o modificare secvenţială a acesteia.

La dezbateri au participat, din partea  Ministerului Administraţiei şi Internelor, dl. secretar de stat Mircea Alexandru, dl. Mihai Tătuţ - director adjunct, Irina Alexe - consilier, precum şi iniţiatorul propunerii legislative, dl.deputat Traian Dobre.

În  urma dezbaterilor, membrii comisiei au hotărât, cu unanimitate de voturi, să supună plenului Camerei Deputaţilor, spre dezbatere şi adoptare, respingerea propunerii legislative pentru modificarea şi completarea Legii nr. 67/2004 pentru alegerea autorităţilor administraţiei publice locale. 

Din numărul total de 20 de membri ai comisiei, au fost prezenţi la dezbateri  11 deputaţi. 

În raport de obiectul şi conţinutul său, ce vizează modificarea unei legi organice, propunerea legislativă face parte din categoria legilor organice.

Prezentul raport înlocuieşte raportul iniţial al Comisiei din data de 16.11.2004.
                        PREŞEDINTE, 


                                             

                                                                                                       SECRETAR,

           
SERGIU ANDON 



      

                                                                                                 Cristian Dumitrescu 

Consilier 

Dr. Gheorghe Stroe

